הוועדה לענייני ביקורת המדינה, כנסת 20, פרוטוקול מספר 204, 2017-02-07 00:00

קארין אלהרר: צהריים טובים לכולם, אני מתכבדת לפתוח ישיבה נוספת של הוועדה.

קארין אלהרר: היום 7 בפברואר, י"א בשבט התשע"ז.

קארין אלהרר: הוועדה תדון היום בהצעת חוק מבקר המדינה (תיקון – תלונה של עובד משרד המבקר), התשע"ו-2016 (פ/3023/20), של חבר הכנסת דוד ביטן.

דוד ביטן: המבקר הוא הכתובת היום למי שחושף שחיתות.

דוד ביטן: כשמדובר במישהו שעובד בתוך משרד מבקר המדינה, שזה משרד שהפך להיות משרד מאוד מאוד גדול, מבקר המדינה הוא זה שצריך לקבוע לאותו עובד, מה שגורם לניגוד עניינים ברור.

דוד ביטן: הצעתי במקרה כזה ששופט, לאחר שימונה לצורך אותו עניין, יקבל החלטה.

דוד ביטן: נפגשתי עם המבקר, הוא טען בפניי שיש אופציה ללכת לבית הדין לעבודה.

דוד ביטן: התייעצתי עם היועץ המשפטי של הוועדה, שהוא אמון עלי, והוא אמר לי ששתי האופציות האלו קיימות לכל עובד.

דוד ביטן: המסלול הזה קיים ממילא, לכן גם לעובד משרד מבקר המדינה צריכים להיות שני המסלולים.

דוד ביטן: הבנתי שהיועץ המשפטי לממשלה לא מעוניין להיות זה שממנה.

קארין אלהרר: הוא גם מבוקר.

דוד ביטן: לא רק שהוא מבוקר, הוא גם לא מעוניין להיות זה שממנה.

דוד ביטן: אמרתי למשרד המשפטים להציע משהו בעניין הזה.

דוד ביטן: אני הצעתי שזה יהיה יושב-ראש הכנסת.

דוד ביטן: הצעה אחת הייתה יושב-ראש הכנסת, הצעה שנייה הייתה נשיא בית המשפט המחוזי בירושלים, שגם עם זה אין לי בעיה.

קארין אלהרר: זה נכון שלכאורה קיימת רק אופציה אחת לעובדי משרד מבקר המדינה.

קארין אלהרר: לחוקק את החוק זה החלק הקל והפשוט בעניין.

קארין אלהרר: אני תוהה לעניין היישום של זה בשטח, האם יימצא השופט בדימוס שיעשה את העבודה הזאת.

קארין אלהרר: אני לא לגמרי משוכנעת.

קארין אלהרר: מי אמור לממן את שכרו של השופט בדימוס שיפעל בעניין הזה?

קארין אלהרר: כדי לקבל את ההחלטה צריך איזה שהם כלים חקירתיים, צריך לפתוח מסמכים.

קארין אלהרר: האם ההצעה מדברת על הצורך לפתוח את המסמכים?

דוד ביטן: בשביל זה אמרנו שופט.

קארין אלהרר: כתוב שופט, לא כתוב שופט וצוותו.

קארין אלהרר: כשמשרד מבקר המדינה פועל לבדיקה של חושף שחיתות, זה לא אדם אחד שעושה את העבודה, זה צוות שלם.

דוד ביטן: לא מדובר על הרבה מקרים שיהיו.

קארין אלהרר: השאלות לא מעידות על כמות האנשים.

דוד ביטן: לא מדובר פה על מצב שכל יום יבוא תיק בעניין הזה.

דוד ביטן: אולי אחת לכמה שנים יהיה דבר כזה, אפילו אחת לעשור.

קארין אלהרר: השאלות שלי לא קשורות לכמות התלונות שתועברנה, השאלות הן שאלות עקרוניות שצריך לתת עליהן את הדעת לפני חקיקה.

<עמיחי שי: אנחנו מסתכלים על העניין הזה בשני היבטים.

<עמיחי שי: היבט אחד הוא מהותי, היבט שני הוא של מנגנון.

<עמיחי שי: כפי שאמר חבר הכנסת ביטן, לכל עובד יש את האופציה של בית הדין לעבודה.

<עמיחי שי: האופציה הזאת קיימת גם לעובד משרד מבקר המדינה.

<עמיחי שי: משרד מבקר המדינה לא מתנגד להצעת החוק.

<עמיחי שי: אין לנו בעיה עם חושפי שחיתויות, כולל במשרד מבקר המדינה.

<עמיחי שי: לגבי המנגנון, אנחנו לא יודעים מה הוא, לכן אנחנו לא יודעים למה להתייחס.

<עמיחי שי: עניין המנגנון הוא משהו הרבה יותר מסובך.

דוד ביטן: אתם צריכים לשתף פעולה.

<עמיחי שי: מבחינת פתיחות ומתן מסמכים, הכל פתוח.

<עמיחי שי: אני מדבר על המנגנון.

דוד ביטן: מי שצריך לספק לו את המנגנון זה מבקר המדינה.

<שרית שפיגלשטיין: ועדת השרים לחקיקה החליטה לתמוך בקריאה טרומית בהצעת החוק, הכל בכפוף לכך שהמשך הליכי החקיקה יקודמו בהסכמת משרד המשפטים ושלפני הקריאה הראשונה תוחזר הצעת החוק לדיון בוועדת שרים לענייני חקיקה.

<שרית שפיגלשטיין: באנו בדברים עם המציע.

<שרית שפיגלשטיין: הוא הציע שתי אפשרויות.

<שרית שפיגלשטיין: אנחנו חשבנו מלכתחילה שיהיה נכון יותר אם נשיא בית המשפט העליון ימנה את השופט בדימוס.

<שרית שפיגלשטיין: לגבי ההצעה של נשיא בית המשפט המחוזי בירושלים, התייעצנו עם הנהלת בתי המשפט.

<שרית שפיגלשטיין: אין תקדים בחקיקה למינוי שופט בדימוס על ידי נשיא בית המשפט המחוזי בירושלים או נשיא בית משפט מחוזי אחר.

<שרית שפיגלשטיין: אני מבינה שעל הפרק עומדת ההצעה של יושב-ראש הכנסת.

<שרית שפיגלשטיין: אנחנו לא מתנגדים להצעה, אנחנו רק חושבים שאולי יהיה נכון שזה יהיה בהסכמה של נשיא בית המשפט העליון.

<שלמה קלדרון: מי מבקר את נשיא בית המשפט העליון?

<שלמה קלדרון: אין אף אחד שיבקר אותו.

דוד ביטן: אם נותנים ליושב-ראש הכנסת - -

קארין אלהרר: יושב-ראש הכנסת הוא דמות פוליטית.

דוד ביטן: אז מה?

קארין אלהרר: זה לא מתאים.

דוד ביטן: יושב-ראש הכנסת קובע את זהות השופט.

קארין אלהרר: איזו היכרות יש לו עם שופטים?

דוד ביטן: זה לא משנה.

דוד ביטן: מי שבודק את התיק ונותן את ההחלטה זה השופט.

דוד ביטן: זה שיש ליושב-ראש הכנסת היכרות עם השופט לא אומר שהשופט לא עושה את העבודה.

דוד ביטן: אם אותו שופט בדימוס ישב בדין, הוא גם יכול לקבוע את זה.

דוד ביטן: אין שום קשר לזה שיושב-ראש הכנסת הוא דמות פוליטית.

דוד ביטן: מה שקובע זה מה אותו שופט הולך לבצע.

קארין אלהרר: מה אומר משרד המשפטים?

<שרית שפיגלשטיין: משרד המשפטים סבור שעם הסכמת נשיא בית המשפט העליון זה יהיה איזון סביר.

דוד ביטן: זה מסובך מדיי.

<תומר רוזנר: לעובדי משרד מבקר המדינה קיים היום רק מסלול אחד, לעומת שני מסלולים פורמאליים שקיימים לשאר עובדי המדינה.

<תומר רוזנר: המסלול הנוסף שיש לעובדי המדינה האחרים הוא המסלול של נציבות שירות המדינה.

<תומר רוזנר: החשב הכללי, היועץ המשפטי לממשלה הם שומרי הסף, גם אליהם אפשר לפנות במצבים של חשיפת שחיתויות.

<תומר רוזנר: המנגנון הזה לא קיים לגבי עובדי משרד מבקר המדינה, לכן החסר הזה צריך להתמלא.

קארין אלהרר: מקובל.

<תומר רוזנר: אני חושב שכרשות שמטעמה פועל משרד מבקר המדינה, שלה הוא חייב דין וחשבון, זה נכון שיושב ראש הכנסת ימנה.

<תומר רוזנר: זה לא אומר שנשיא בית המשפט העליון זה משהו רע.

<תומר רוזנר: זה קיים לגבי ועדות בדיקה ממשלתיות שהשר ממנה שופט בדימוס.

<תומר רוזנר: גם לוועדת תלונות לפי חוק שוויון זכויות לאנשים עם מוגבלות, שר המשפטים ממנה את השופט ואת חברי ועדת התלונות.

<תומר רוזנר: יש הרבה דוגמאות שגורם שהוא כביכול פוליטי ממנה.

<תומר רוזנר: אני לא רואה עם זה בעיה.

<תומר רוזנר: לגבי סמכויות ויכולתו של השופט הבודק לבדוק את העניין, ההצעה מציעה שיהיו לבודק הזה את כל הסמכויות של מבקר המדינה בכל הנוגע לבדיקת התלונה, לכן אין בעיה של סמכויות.

<תומר רוזנר: לגבי נכונותם של שופטים למלא תפקידים מעין אלה, אני לא חושב שתהיה בעיה.

<תומר רוזנר: יש הרבה מאוד דוגמאות בחקיקה למוטבים אד הוק שמתמנים לגביהם שופטים בדימוס או שופטים מכהנים לבירור עניינים, כמו למשל בהשעיית ראשי ערים, חוק שנחקק לאחרונה, שממנים שופט בדימוס שבודק את הבקשה להשעיה, מחליט בה.

<תומר רוזנר: הכוונה כאן, לפי מיטב הבנתי, היא למקרים בודדים.

<תומר רוזנר: אנחנו מקווים שלא יהיו בכלל.

<תומר רוזנר: אם יהיו, הם יהיו מקרים בודדים.

<תומר רוזנר: לגבי האפשרות להסתייע בגורמים נוספים, בהחלט ראוי להוסיף את זה בהצעת החוק.

<תומר רוזנר: זה בדומה למנגנון שקיים בוועדות חקירה.

<תומר רוזנר: ועדת חקירה ממלכתית יכולה להיעזר באוספי חומר, בעורכי דין שיחקרו עבורה.

<תומר רוזנר: לגבי השכר, אני מציע שייקבע מנגנון דומה למנגנון שקיים בוועדות חקירה, והוא המנגנון שמנהל בתי המשפט פוסק את שכרו של הבודק, כאשר השכר משולם לו מאוצר המדינה.

<עמיחי שי: הטיפול בחושף שחיתות או באדם שבא ומגיש תלונה לא מסתיים ברגע שהתקבלה החלטה, יש עוד הרבה דברים אחרים.

<עמיחי שי: בהנחה שהוא נשאר במקום העבודה, זה מקשה עליו מבחינה נפשית.

<עמיחי שי: אנחנו נותנים מעטפת, טיפול נוסף לחושפי השחיתויות שלנו.

<עמיחי שי: צריך לראות את זה בראייה קצת יותר רחוקה.

דוד ביטן: כתבנו שיינתנו לו כל הסמכויות.

<עמיחי שי: מישהו יצטרך לשכור עובד סוציאלי או פסיכולוג, כדי לתת לו ולמשפחה את הטיפול המתאים.

<עמיחי שי: צריך לקבל החלטה מי מממן את זה.

<תומר רוזנר: אין חובה כזאת בחוק.

<תומר רוזנר: גם בית הדין לעבודה לא עושה את זה, עד כמה שאני יודע.

<עמיחי שי: אנחנו עושים.

<תומר רוזנר: אתם עושים מעל ומעבר למה שהחוק מחייב.

<שלמה קלדרון: אני לא אוהב יותר מידי גופים שמטפלים בביקורות ובהגנה על חושפי שחיתויות.

<שלמה קלדרון: יש ביקורת על השופטים, ביקורת על הפרקליטים.

<שלמה קלדרון: מקימים גופים שעולים כסף.

<שלמה קלדרון: ישנן עוד אופציות, לא רק האופציה של בית הדין לעבודה.

<שלמה קלדרון: כבוד חבר הכנסת, אני מבין שאתה רוצה הגנה על עובד משרד מבקר המדינה שחשף שחיתות כדי שלא יתנכלו לו, כדי שלא יפטרו אותו, נכון?

דוד ביטן: בין השאר.

<שלמה קלדרון: אם זה זה, אז יש שתי אופציות.

<שלמה קלדרון: יש את האופציה של מבקר פנימי.

<שלמה קלדרון: בחוק הביקורת הפנימית כתוב שהמבקר יבחן יעילות, חיסכון, ניהול תקין וטוהר מידות.

<שלמה קלדרון: יש לו סעיף מיוחד שלפיו הוא מטפל בתלונות עובדים.

<שלמה קלדרון: צריך לעשות ככה שהמבקר מפנימי לא יהיה חיצוני, אלא בתוך הארגון, עם כל ההגנות.

קארין אלהרר: כמה מקרים אתה מכיר שהמבקר הפנימי נתן צו הגנה לחושפי שחיתויות?

<שלמה קלדרון: יש מספר מקרים.

קארין אלהרר: מתי זה קרה?

<שלמה קלדרון: לא מזמן טיפלתי במבקר הפנימי של עמידר.

<עמיחי שי: אתה מדבר על מבקר המדינה שנתן צו למבקר הפנים.

<שלמה קלדרון: אני מטפל בהגנות על מבקרים שחשפו ובעקבות זה מתנכלים להם ורוצים לפטר אותם.

<תומר רוזנר: מבקר המדינה נתן.

<שלמה קלדרון: נכון, שפירא נתן.

דוד ביטן: לא על זה הוויכוח.

דוד ביטן: אין מקרה שבו מבקר הפנים של הגוף שעובד בו חושף השחיתות נותן את הצו.

דוד ביטן: הצו ניתן על ידי מבקר המדינה.

דוד ביטן: למה?

דוד ביטן: כי מבינים שעדיף מישהו מלמעלה.

דוד ביטן: אותו דבר פה.

<שלמה קלדרון: אני מבקש שמבקר הפנים יבדוק אם יש שחיתות.

<שלמה קלדרון: במשרד מבקר המדינה יש ועד עובדים, יש הסכם קיבוצי.

<שלמה קלדרון: עובד שנפגע כתוצאה מזה שהוא גילה שחיתות, יכול לבקש את ההגנה של ההסתדרות.

<שלמה קלדרון: לא זאת הבעיה.

<שלמה קלדרון: הבעיה היא שיש הרבה גופים שלא מבוקרים על ידי מבקר המדינה - חברות ציבוריות, חברות שנסחרות בבורסה, בנקים, חברות ביטוח.

<שלמה קלדרון: יש שם מבקרים פנימיים על פי חוק.

<שלמה קלדרון: אף אחד לא מגן עליהם.

<שלמה קלדרון: מבקר המדינה לא יכול להוציא להם שום דבר, הם לא מבוקרים שלו.

<שלמה קלדרון: לשכת המבקרים הפנימיים מציעה להקים גוף ציבורי, בלתי תלוי, שיטפל במכלול המקרים האלה, לא רק בעובדי משרד מבקר המדינה.

<שלמה קלדרון: יש לי בעיה עם סלקום, פיטרו את המבקר הפנימי שם.

<שלמה קלדרון: הוא מבקר ציבורי על פי חוק.

<שלמה קלדרון: לא הסכימו לקבל שם את הממצאים.

דוד ביטן: זו לא מטרת החוק.

<שלמה קלדרון: אם כבר מקימים את הגוף הזה, שלא יהיה מיוחד רק לעובדי משרד מבקר המדינה.

דוד ביטן: לא נתפרס.

<מרדכי שנבל: כמו שיש בחוק מבקר המדינה הגנה מיוחדת למבקרים פנימיים, כך צריך להוסיף לרשימה הזאת את המבקר הפנימי של משרד מבקר המדינה.

<מרדכי שנבל: נכון שהוא נותן שירותים חיצוניים, הוא לא עובד, אבל כמו שיש הגנה כזאת על מבקרים פנימיים במקומות אחרים, כך צריך להיות גם עליו.

<עמיחי שי: אני לא רואה את הקשר.

<עמיחי שי: מדובר במבקר חיצוני שנשכר במכרז לתקופה מסוימת.

<מרדכי שנבל: היום יש עובד חיצוני, מחר ומחרתיים יכול להיות עובד הארגון.

<מרדכי שנבל: אם המבקר הפנימי עולה על נושא של חשיפת שחיתויות, יכולים לקצר לו את תקופת הכהונה.

<מרדכי שנבל: כמו שאמר שלמה, יש עוד גופים אחרים שבהם מכהנים מבקרים פנימיים.

קארין אלהרר: זה לא העניין.

<שלמה קלדרון: אפשר להרחיב את החוק הזה.

קארין אלהרר: איך זה יעבוד?

קארין אלהרר: אם יש בן אדם שרוצה להתלונן, למי הוא פונה?

<תומר רוזנר: אם אין מינוי קבוע הוא יפנה ליושב-ראש הכנסת: יש לי תלונה, אנא תמנה שופט.

<תומר רוזנר: אפשר למנות לתקופה.

<תומר רוזנר: יש הרבה טריבונלים מעין שיפוטיים שאין להם הרבה עבודה כי אין הרבה ערעורים או תלונות שמוגשים אליהם.

<תומר רוזנר: יש שתי אפשרויות: או שממנים אד הוק לכל מקרה - -

דוד ביטן: אני חושב שזה צריך להיות אד- הוק לכל מקרה.

דוד ביטן: יש אפשרות שממנים לתקופה, שאז אם יש מקרה הוא מקבל שכר עבור המקרה.

קארין אלהרר: זה צריך לעבור איזו ועדת מינויים?

דוד ביטן: לא צריך.

קארין אלהרר: גם בוועדת האיתור של רשות השידור שחשבנו שזה יהיה שיא הקלי קלות זה לא קרה.

דוד ביטן: לא במקרה הזה.

קארין אלהרר: אני לא מבינה מאיזה קאדר של שופטים ממנה יושב-ראש הכנסת.

קארין אלהרר: איזו היכרות יש לו איתם?

<אדל יונס: לכאן מתחברת ההסכמה של נשיא בית המשפט העליון.

קארין אלהרר: הוא לא רוצה את ההסכמה של נשיא בית המשפט העליון.

<שרית שפיגלשטיין: זאת ההצעה שמקובלת על משרד המשפטים.

<שרית שפיגלשטיין: היא גם תוחזר ככזו לוועדת השרים לחקיקה.

דוד ביטן: נראה לכם שוועדת שרים לחקיקה תוכל לשנות את מה שנחליט פה?

דוד ביטן: חבל על הוויכוח.

דוד ביטן: אני מתחשב בכם.

דוד ביטן: אל תאיימו עלינו שאם זה יבוא לוועדת שרים לחקיקה הם ישנו את מה שקבענו פה.

דוד ביטן: מה שקבענו פה זה מה שיהיה.

דוד ביטן: לא מפריע לי שתדונו.

דוד ביטן: אנחנו יושבים איתכם בתיאום.

דוד ביטן: לא כתוב בשום מקום שצריך לקבל את ההצעה שלכם כפי שהיא.

דוד ביטן: אל תתחילו בהורדת ידיים, זה לא ילך.

דוד ביטן: אפשר להחליט על נשיא בית המשפט המחוזי בירושלים, לא יושב-ראש הכנסת, אבל אתם לא רוצים.

<תומר רוזנר: בוועדות מהסוג הזה השר ממנה שופט.

<תומר רוזנר: אגב, גם את הוועדה הציבורית לקביעת שכר חברי הכנסת ממנה יושב-ראש הכנסת.

<תומר רוזנר: הוא בודק מועמדים מתוך רשימה של שופטים בדימוס.

קארין אלהרר: יש רשימה כזאת?

<תומר רוזנר: יש רשימה כזאת.

קארין אלהרר: האם יהיה ליושב ראש הכנסת שיקול דעת אם למנות או לא?

<תומר רוזנר: לא, הוא חייב למנות בכל תלונה.

<תומר רוזנר: יכול להיות שיושב-ראש הכנסת ירצה למנות לתקופה, לא אד-הוק.

קארין אלהרר: חבר הכנסת ביטן, אתה מוכן להשית את יהבך על נשיא בית המשפט המחוזי בירושלים.

קארין אלהרר: מה איכפת לך שזה יהיה עליון?

דוד ביטן: אני לא חושב שזה נושא כל כך חשוב שצריך להביא לפתחו של נשיא בית המשפט העליון.

קארין אלהרר: משרד המשפטים, יש לכם התנגדות שזה יהיה נשיא בית משפט מחוזי?

<שרית שפיגלשטיין: זה לא מקובל.

<שרית שפיגלשטיין: אין תקדים למצב כזה.

דוד ביטן: אתם מוכנים לתיאום עם נשיא בית המשפט המחוזי בירושלים?

<עמיחי שי: הפרקטיקה מראה שמבקר המדינה הוא מי שהיה שופט עליון בדימוס או שופט מחוזי בדימוס.

דוד ביטן: שים לב שהמינוי הוא או שופט בית משפט עליון בדימוס, או שופט בית משפט מחוזי בדימוס.

<עמיחי שי: לא מי שמתמנה ומבצע, אלא מי שמחליט.

דוד ביטן: מה שקובע זה הבודק, שם צריך רמה גבוהה.

דוד ביטן: אני מוכן בתיאום.

<שרית שפיגלשטיין: המונח "בתיאום" בעייתי בחקיקה, אנחנו מנסים להימנע ממנו.

<שרית שפיגלשטיין: הסכמה היא די ברורה.

<שרית שפיגלשטיין: לתיאום אין כל כך משמעות.

<תומר רוזנר: אני מציע שלקראת קריאה ראשונה נחליט על יושב ראש הכנסת, לאחר התייעצות עם נשיא בית המשפט העליון.

<תומר רוזנר: אפשר יהיה לדון בזה לאחר קריאה ראשונה.

דוד ביטן: מקובל עלי.

קארין אלהרר: תבואו עם הסכמה.

<שרית שפיגלשטיין: אנחנו חושבים שהסכמה זה יותר נכון, אבל נבדוק את העניין של התייעצות.

דוד ביטן: הסכמה זה טוטאל לוסט.

קארין אלהרר: מה לגבי הסמכויות של הבודק?

<תומר רוזנר: זה מופיע.

קארין אלהרר: לגבי הצוות, ההצעה שלי הייתה ללכת באותה מתכונת שקיימת בוועדות חקירה ממלכתיות.

קארין אלהרר: אם אתם רוצים להכניס אותה עכשיו, אפשר.

קארין אלהרר: אם אתם רוצים לדון עליה בהמשך, גם אפשר.

קארין אלהרר: לגבי ההסתייעות של בודק, אפשר להיעזר בסעיפים 13 ו-17 לחוק ועדות חקירה.

קארין אלהרר: הם מדברים על מינוי אוסף חומר ומינוי עורך דין שיבצע חקירות עבור ועדת החקירה.

קארין אלהרר: אפשר לאמץ את המנגנון הזה.

<עמיחי שי: לא מגוף מבוקר.

<תומר רוזנר: אפשר להוסיף שזה לא יהיה מגוף מבוקר.

<תומר רוזנר: לגבי השכר, ההצעה היא להסתייע בסעיף 27 לחוק ועדות חקירה כך שמנהל בתי המשפט יקבע את שכר חברי ועדת החקירה ואת שכרם של המסייעים.

<שלמה קלדרון: פר מקרה, לא שכר קבוע.

<תומר רוזנר: השכר הזה ישולם מאוצר המדינה.

קארין אלהרר: שרית, שמעת את ההצעות?

<שרית שפיגלשטיין: אנחנו נבחן אותן.

<שרית שפיגלשטיין: לא נראה לי שצריכה להיות בעיה.

<גלעד קרן: הצעת חוק מבקר המדינה (תיקון – תלונה של עובד משרד המבקר), התשע"ז-2017

<תומר רוזנר: אנחנו נוסיף את התיקונים בנוגע לאוסף חומר, מסייע בחקירות ושכר, כאשר ההשראה תהיה מסעיפים 13,17 ו-27 לחוק ועדות חקירה.

<תומר רוזנר: לפי הערת משרד מבקר המדינה, אנחנו נוסיף שהמסייעים האלה לא יהיו עובדי גוף מבוקר.

קארין אלהרר: אני מעלה להצבעה את ההצעה כפי שהוקראה עם התיקונים.

קארין אלהרר: מי בעד?

קארין אלהרר: בעד – פה אחד

קארין אלהרר: נמנעים – אין

קארין אלהרר: זה עובר למליאה לקריאה ראשונה.

קארין אלהרר: עד הדיון הבא הכל כתוב ומוסכם.

קארין אלהרר: ברכות לחבר הכנסת ביטן.